
OBRAZLOŽENJE

PRIJEDLOGA ODLUKE O PROVEDBI POSTUPAKA JEDNOSTAVNE NABAVE


Pravni temelj za izradu Odluke o provedbi postupaka jednostavne nabave nalazi se u članku 15. stavak 2. Zakona o javnoj nabavi  („Narodne novine“ br. 120/16, 114/22 i 48/26) koji propisuje da Naručitelj pravila, uvjete i postupke jednostavne nabave uređuje općim aktom. 
Ovom Odlukom uređuju se postupci, pravila i uvjeti za nabavu robe i usluge, te provedbu projektnih natječaja naručitelja Općine Petrijevci čija je procijenjena vrijednost, bez poreza na dodanu vrijednost (PDV) manja od 50.000,00 EUR, te nabavu radova čija je procijenjena vrijednost, bez poreza na dodanu vrijednost (PDV) manja od 100.000,00 EUR.
Donosi se nova Odluka budući su 30. travnja 2026. godine stupile na snagu Izmjene i dopune Zakona o javnoj nabavi te su zakonom izmijenjene sve odredbe koje se odnose na postupak jednostavne nabave.
Slijedom navedenog, donosi se nova Odluka i to s većim pragovima za nabavu robe, usluga i radova, postupak iznad 15.000,00 EUR mora se provoditi putem modula jednostavne nabave u EOJN, na odluku o odabiru ili poništenju predviđena je pravna zaštita u obliku prigovora općinskom načelniku.
Prema Zakonu o javnoj nabavi pravila, uvjete i postupak jednostavne nabave naručitelj uređuje općim aktom, pri čemu uzima u obzir načela javne nabave te mogućnost primjene elektroničkih sredstava komunikacije.
Ova Odluka predstavlja opći akt kojim Općina Petrijevci, kao javni naručitelj opisuje pravila, uvjete i postupak jednostavne nabave. Opće akte kojima se uređuju pitanja iz samoupravnog djelokruga Općine Petrijevci donosi Općinsko vijeće, kao predstavničko tijelo.
Opći akt tj. Odluka o provedbi postupaka jednostavne nabave obvezna je objaviti se na mrežnim stranicama Općine Petrijevci i učiniti dostupnim na Elektroničkom oglasniku javne nabave Republike Hrvatske, kao i sve eventualne izmjene i dopune.

